CELEX: 32022R0682
Language: hu
Date: 2022-02-25 00:00:00
Title: A Bizottság (EU) 2022/682 felhatalmazáson alapuló rendelete (2022. február 25.) az Amerikai Egyesült Államokból származó egyes termékek behozatalára vonatkozó kiegészítő vámokról szóló (EU) 2018/196 európai parlamenti és tanácsi rendelet módosításáról

2022.4.29.   
               
               
                  HU
               
               
                  Az Európai Unió Hivatalos Lapja
               
               
                  L 126/4
               
            
         A BIZOTTSÁG (EU) 2022/682 FELHATALMAZÁSON ALAPULÓ RENDELETE
         (2022. február 25.)
         az Amerikai Egyesült Államokból származó egyes termékek behozatalára vonatkozó kiegészítő vámokról szóló (EU) 2018/196 európai parlamenti és tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Amerikai Egyesült Államokból származó egyes termékek behozatalára vonatkozó kiegészítő vámokról szóló, 2018. február 7-i (EU) 2018/196 európai parlamenti és tanácsi rendeletre (1) és különösen annak 3. cikke (3) bekezdésére,
         mivel:
         
                     (1)
                  
                  
                     Miután az Egyesült Államok a folyamatos dömping- és támogatás-ellentételezésről szóló törvényt (Continued Dumping and Subsidy Offset Act, a továbbiakban: CDSOA) nem hozta összhangba a Kereskedelmi Világszervezet (a továbbiakban: WTO) megállapodásaiból eredő kötelezettségeivel, az (EU) 2018/196 rendelet 4,3 %-os kiegészítő értékvámot vetett ki az Amerikai Egyesült Államokból származó egyes termékek behozatalára. A WTO engedélyével összhangban, amely szerint az Egyesült Államokkal szemben felfüggeszthető a vámkedvezmények alkalmazása, a Bizottságnak a CDSOA révén az adott időszakban az Unióval szemben alkalmazott hatálytalanítás vagy gyengítés mértékének megfelelően évente ki kell igazítania a felfüggesztés mértékét. 2021-ben a felfüggesztés szintjét a Bizottság 0,1 %-os kiegészítő értékvámra igazította ki, és az (EU) 2018/196 rendeletet ennek megfelelően módosította (2).
                  
               
                     (2)
                  
                  
                     A legutóbbi olyan év CDSOA-kifizetései, amelyekkel kapcsolatban adatok állnak rendelkezésre, a 2020. pénzügyi év (2020. október 1. – 2021. szeptember 30.) során beszedett dömpingellenes és kiegyenlítő vámok felosztásából származnak. Az Egyesült Államok Vámügyi és Határvédelmi Hivatala által közzétett adatok alapján az Unióval szembeni hatálytalanítás vagy gyengítés számított mértéke 3 095,94 USD.
                  
               
                     (3)
                  
                  
                     A hatálytalanítás vagy gyengítés, és következésképpen a felfüggesztés mértéke csökkent. Ugyanakkor a felfüggesztés mértékét nem lehet az (EU) 2018/196 rendelet I. mellékletében foglalt terméklista kiegészítésével vagy az arról való törléssel a hatálytalanítás vagy gyengítés mértékéhez igazítani. Következésképpen – az említett rendelet 3. cikke (1) bekezdése e) pontjának megfelelően – a Bizottságnak változatlanul kell hagynia az I. mellékletben szereplő terméklistát, és módosítania kell a kiegészítő vám mértékét a felfüggesztés mértékének a hatálytalanítás vagy gyengítés mértékéhez való igazítása céljából. Az I. mellékletben felsorolt négy terméket ezért a listán kell hagyni, és a rájuk vonatkozó kiegészítő behozatali vám mértékét 0,001 %-ra kell módosítani.
                  
               
                     (4)
                  
                  
                     Az I. mellékletben felsorolt termékeknek az Amerikai Egyesült Államokból történő behozatalára kivetett 0,001 %-os kiegészítő értékvám egy évre vonatkozó hatása nem lépi túl a 3 095,94 USD kereskedelmi értéket.
                  
               
                     (5)
                  
                  
                     Annak biztosítása érdekében, hogy a kiegészítő behozatali vám módosított mértékének alkalmazása haladéktalanul megkezdődhessen, e rendeletnek a kihirdetése napján hatályba kell lépnie.
                  
               
                     (6)
                  
                  
                     Az (EU) 2018/196 rendeletet ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2018/196 rendelet 2. cikkének helyébe a következő szöveg lép:
            
               
                  „2. cikk
                  A 952/2013/EU európai parlamenti és tanácsi rendelet (*1) alapján alkalmazandó vámtételen felül 0,001 %-os értékvámot kell alkalmazni az Egyesült Államokból származó, e rendelet I. mellékletében felsorolt termékekre vonatkozóan.
               
            
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2022. május 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 44., 2018.2.16., 1. o.
         
         
            (2)  A Bizottság (EU) 2021/704 felhatalmazáson alapuló rendelete (2021. február 26.) az Amerikai Egyesült Államokból származó egyes termékek behozatalára vonatkozó kiegészítő vámokról szóló (EU) 2018/196 európai parlamenti és tanácsi rendelet módosításáról (HL L 146., 2021.4.29., 70. o.).
      
      
         
            MELLÉKLET
            
               
                  
                     „I. MELLÉKLET
                     A kiegészítő behozatali vám hatálya alá tartozó termékeket nyolcjegyű KN-kódjuk azonosítja. Az e kódok alá besorolt termékek megnevezése a 2658/87/EGK tanácsi rendelet (1) I. mellékletében található.
                     
                                 0710 40 00 
                              
                              
                                  
                              
                           
                                 Ex90031900 
                              
                              
                                 »Keret és szerelék nem nemesfémből«
                              
                           
                                 8705 10 00 
                              
                              
                                  
                              
                           
                                 6204 62 31 
                              
                              
                                  
                              
                           
               ”
            
               (1)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).